RESOLUCIÓN do 4 de novembro de 2010, da Dirección Xeral de Saúde Pública e Planificación, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 23/11/2010

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8º.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9º a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Sociedade Cooperativa de Profesores de Autoescolas Coruña (Copaco), de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sociedade Cooperativa de Profesores de Autoescolas Coruña (Copaco).
3. Data.
Os días 10, 11, 17 e 18 de decembro de 2010.
4. Lugar de celebración.
Grupo Sada, 27260 Castro de Ribeiras de Lea, s/n, Lugo.
5. Número de prazas.
30 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción da solicitude de inscrición.
8. Presentación de solicitudes.
Solicitude segundo modelo anexo.
9. Programa.
Ver referencia pdf "22500D007P012.PDF"
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente con que poderá solicitar á Dirección Xeral de Saúde Pública e Planificación da Consellería de Sanidade o carné de aplicador/manipulador de biocidas, nivel básico.
Santiago de Compostela, 4 de novembro de 2010.
P.S. (Resolución 31-7-2010)
Sagrario Pérez Castellanos
Secretaria xeral da Consellería de Sanidade
ANEXO
Ficha de solicitude de inscrición
Curso para a capacitación de aplicadores/manipuladores de produtos biocidas. Nivel básico
Entidade organizadora:
Sociedade Cooperativa de Profesores de Autoescolas Coruña (Copaco).
Datas:
Os días 10, 11, 17 e 18 de decembro de 2010.
Lugar de realización do curso:
Grupo Sada, 27260 Castro de Ribeiras de Lea, s/n, Lugo.
Duración:
20 horas teórico-prácticas e 1 hora de exame.
Horario:
Os días 10, 18 de decembro das 16.00 ás 21.00 h. Os días 11, 17 de decembro das 8.30 ás 14.00 h.
Nº de prazas:
30 alumnos.
Presentación de solicitudes:
Enviarase a ficha de inscrición a Autoescolas Copaco, rolda de Outeiro, 112-1º. 15007 A Coruña, telf.: 981 24 57 15/660 48 83 28, fax: 981 24 57 15, e-mail: copaco@formaster.org, xunto con:
*Xustificante de ingreso de 250 /alumno na conta Autoescolas Copaco de Caixa Galicia co número 2091 0063 03 3040013440.
Data límite de presentación de solicitudes:
Ata o 8 de decembro de 2010.
Criterio de selección:
Por rigorosa orde de recepción da solicitude xunto co xustificante de pagamento.
Ver referencia pdf "22500D009P014.PDF"